A Gran Hongría (en hongaro:Nagy-Magyarország) ye un concepto politico irredentista que propugna a unificación de totz os hongaros u hongaro-parlants en un mesmo estato. Iste concepto politico naixe con a redota en la Primera Guerra Mundial de l'Imperio Austro-hongaro y o consigüient Tractato de Trianon (1920) que quitó a o Reino d'Hongría mas d'un 70% d'o suyo territorio. Iste territorio fue atorgato a os nuevos estatos vecins de Checoslovaquia, Ucraína, Serbia, Rumanía, y Austria. Debito a iste tractato quasi 5 millons d'hongaros u hongaro-parlants quedoron dillá d'as nuevas mugas d'Hongría, y a-saber-las ciudatz hongaras fuoron absurdament dividitas por a metat quedando cada parti en un país diferent.